ચીનનું કહેવું છે અરુણાચલ પ્રદેશ સાઉથ તિબેટનો જ હિસ્સો છે એટલે આ પ્રદેશ અમારો છે. આવી જ રીતે વિયેતનામના પાર્મીલ આયલેન્ડ, મૈક્લેસફિલ્ડ આયલેન્ડ પર ચીને દાવો કર્યો છે. ઉપરાંત સાઉથ ચાઈના સી પર પણ દાવો કરીને આ વિસ્તારના સમુદ્ર પર પોતાનાં વોરશિપ ફરતાં કરી દીધાં છે. જાપાન પણ ઇસ્ટ ચાઈના સી મુદ્દે દાદાગીરી કરતાં ચીનથી નારાજ છે. જાપાનના સેકાકૂ આયલેન્ડ અને રાયકુ આયલેન્ડ ચીનને જોઈએ છે. જાપાનની દરિયાઈ સીમામાં પણ ચીન ઘૂસપેઠ કરે છે. સાઉથ ચાઈનાની દરિયાઈ સીમાઓને લઈને ચીન સિંગાપુર, ફિલિપીન્સ, મલેશિયા અને તાઈવાન સાથે પણ સંઘર્ષમાં છે. આ દરિયામાં ફરતાં અમેરિકી જહાજોને કારણે ચીન અકળાયો છે અને અમેરિકાને પણ ધમકીઓ આપે છે. હદ તો ત્યારે થઈ કે ચીનનો ખાસ સાથીદાર ઉત્તર કોરિયા સાથે પણ ચીનને વિવાદ છે અને ઉત્તર કોરિયાના બાએકડૂ અને જીઆનદાઓ વિસ્તાર પર ચીનની નજર છે. પાકિસ્તાને તો ચીનની મીઠી નજરમાં રહેવા પોતાના દેશની સરહદો ચીન માટે ખોલી આપી છે એટલે પાકિસ્તાન અત્યારે ચીનનું લાડકું છે પરંતુ પાકિસ્તાનનું મીડિયા આ બાબતમાં ચિંતા જાહેર કરે છે કે ચીન પર આંધળો વિશ્વાસ કરવાથી પાકિસ્તાનની હાલત તિબેટ જેવી ના થઈ જાય. ચીનને આ ઉપરથી પડોશી મોંગોલિયા સાથે પણ સરહદ મુદ્દે તકરાર છે. ચીનની સરહદ આ દેશો સિવાય, રશિયા, કઝાકિસ્તાન, તાઝિકિસ્તાન, ક્યારગૈઝસ્તાન, અફઘાનિસ્તાન, મ્યાનમાર, લાઓસ, નેપાળ,